Greek Legal Document

Category: 379

Content:
4. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 22269/609/Β της 15/19 Μαΐου  1959 Περί καθορισμού αμοιβαίας σχέσεως οκάς προς χιλιόγραμμον κ.λ.π. Έχοντες υπ’ όψει τας διατάξεις της υπ’ αριθ. 6/59 πράξεως του Υπουργικού Συμβουλίου ως και την γνώμην της Επιτροπής μέτρων και σταθμών, αποφασίζομεν: Καθορίζομεν την αμοιβαίαν σχέσιν της οκάς προς το χιλιόγραμμον, του χιλιογράμμου προς την οκάν ως και των πολλαπλασίων και υποπολλαπλασίων αυτών και παρέχομεν πίνακας μετατροπής των δραμίων και της οκάς εις βάρη γραμμαρίων και χιλιογράμμων ως ακολούθως: Α΄. Αμοιβαία σχέσις οκάς προς χιλιόγραμμον, χιλιογράμμου προς οκάν και πολλαπλασίων και υποπολλαπλασίων αυτών. 1 οκά = 1,280 χιλιόγραμμα. 1 χιλ/μον = 0,78125 της οκάς. 1 δράμιον = 3,20 γραμμάρια. 1 γραμμάριον = 0,31250 δραμίου. 1 τόννος = 781,250 οκ. = 1000 χιλιόγραμμα. Β΄. Πίναξ μετατροπής δραμίων εις γραμμάρια από 0,5-400 δράμια άνα 0,5 δράμια. Δια του συνημμένου (υπ’ αριθ. 1) πίνακος είναι δυνατή η μετατροπή βαρών από 0,5-400 δραμίων ανά 0,5 δράμια εις βάρη εις γραμμάρια. Εις την πρώτην κάθετον στήλην του πίνακος αναγράφονται βάρη ανά δεκάδες δραμίων από 0-400 δράμια, εις δε την πρώτην οριζοντίαν σειράν βάρη ανά 0,5 του δραμίου από 0-9,5 δράμια (μονάδες και δέκατα δραμίου). Η μετατροπή ωρισμένου βάρους δραμίων (π.χ. 88,5 δραμ.) εις γραμμάρια, επιτυγχάνεται δια της διασταυρώσεως της οικείας οριζοντίας σειράς της αντιστοιχούσης εις τας δεκάδας των δραμίων (π.χ. 80) μετά της καθέτου στήλης της αντιστοιχούσης  Σελ. 70(α) Τεύχος 693-Σελ. 2 εις τας μονάδας και τα δέκατα του δραμίου (π.χ. 8,5). Γ΄. Πίναξ μετατροπής δραμίων εις γραμμάρια από 5 δράμια -10 οκάδες ανά 5 δράμια. Δια του συνημμένου (υπ’ αριθ. 2) πίνακος είναι δυνατή η μετατροπή βαρών από 5 δράμια-10 οκάδας εις αντίστοιχα γραμμάρια. Εις την πρώτην κάθετον στήλην του πίνακος αναγράφονται βάρη ανά εκατοντάδες δραμίων από 0-10 οκάδες, εις δε την πρώτην οριζοντίαν σειράν βάρη ανά 5 δράμια από 0-95 δράμια (μονάδες δραμίων). Η μετατροπή ωρισμένου βάρους οκάδων και δραμίων (π.χ. 3 οκ. και 125 δραμίων) εις γραμμάρια επιτυγχάνεται δια της διασταυρώσεως της οικείας οριζοντίας σειράς της αντιστοιχούσης εις τας οκάδας και τας εκατοντάδας των δραμίων (π.χ. 3 οκ. 100 δράμια) μετά της καθέτου στήλης της αντιστοιχούσης εις τας μονάδας των δραμίων (π.χ. 25). Δ΄. Πίναξ μετατροπής οκάδων εις χιλιόγραμμα από 1 οκ.-1000 οκάδες ανά 1 οκάν. Δια του συνημμένου (υπ’ αριθ. 3) πίνακος είναι δυνατή η μετατροπή βαρών από 1-1000 οκάδας, εις χιλιόγραμμα. Εις την πρώτην κάθετον στήλην του πίνακος αναγράφονται βάρη ανά δεκάδες οκάδων από 0-1000 οκάδες, εις δε την πρώτην οριζοντίαν σειράν βάρη ανά 1 οκάν από 0-9 οκάδες (μονάδες οκάδων). Η μετατροπή ωρισμένου βάρους οκάδων (π.χ. 65) εις χιλιόγραμμα επιτυγχάνεται δια της διασταυρώσεως της οικείας οριζοντίας σειράς της αντιστοιχούσης εις τας δεκάδας των οκάδων (π.χ. 60) μετά της καθέτου στήλης της αντιστοιχούσης εις τας μονάδας των οκάδων (π.χ. 5). Η παρούσα μετά των οικείων πινάκων δημοσιευθήτω δια της Εφημερίδος της Κυβερνήσεως. 5.Β.β.4 Μέτρα και Σταθμά Μέτρα και Σταθμά 5.Β.β.4 5.Β.β.4 Μέτρα και Σταθμά